বৃহস্পতিবাৰে দেশত অনুষ্ঠিত হোৱা লোকসভা নিৰ্বাচনৰ প্ৰথম পৰ্য্যায়ৰ নিৰ্বাচনত মণিপুৰত অভিলেখ সংখ্যক ৭৮.২০ শতাংশ ভোটদান সম্পন্ন হয়। দেশৰ ৯০ খন আসনৰ লগতে মণিপুৰৰ এখন লোকসভা আসনৰ বাবেও শান্তিপুৰ্ণভাবে নিৰ্বাচন অনুষ্ঠিত হয়।
ৰাজ্যখনৰ মুঠ ১৫৬২ টা ভোটগ্ৰহণ কেন্দ্ৰত ভোটাৰ সকলে শান্তিপুৰ্ণভাবে ভোটদান কৰে। চৌৰাচান্দপুৰ বিধানসভা সমষ্টিৰ গোটেইকেইটা ভোটগ্ৰহণ কেন্দ্ৰ আৰু অন্যান্য জিলাসমূহৰ আদৰ্শ ভোটগ্ৰহণ কেন্দ্ৰ কিছুমান সম্পুৰ্ণৰূপে মহিলাই পৰিচালনা কৰে। উক্ত ভোটগ্ৰহণ কেন্দ্ৰসমূহৰ প্ৰিজাইডিং বিষায়াকে ধৰি নিৰাপত্তাৰক্ষী সকলো মহিলাকে নিয়োগ কৰা হয়।
মণিপুৰৰ ১২ খন জিলাৰ ২৮ টা বিধানসভা সমষ্টিত ভোটগ্ৰহণ ৰাতিপুৱাৰ ভাগত কিছু সেৰেঙা আছিল যদিও দুপৰীয়াৰ ভাগলৈ ভোটদানৰ হাৰ বৃদ্ধি পাই। ৯ বজালৈ ১৫.৬ শতাংশ হোৱা ভোটদান ১১ বজাত ৩৫.০৩ শতাংশ হয়।
আনহাতে, ৰাজ্যখনত ৩ বজালৈ ভোটদান ৬৮.১৬ শতাংশ হোৱাৰ পৰৱৰ্তী সময়ত আবেলি ৫ বজাত মুখ্য নিৰ্বাচনী বিষয়া পি কে সিঙে ৰাজ্যত মুঠ ভোটদানৰ হাৰ ৭৮.২০ শতাংশ হোৱা বুলি আনুষ্ঠানিক ঘোষণা কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
